**Ensihoitopalvelun sopimusmalli**

HUOM. Tämän sopimusmallin alkuun osaan I sijoitettuihin ehtoihin 1–13 sisältyy sopimuksen osapuolten erikseen täytettäviä kohtia. Sopijapuolten allekirjoitukset on sijoitettu mallin loppuun kohtaan 32.

# OSA I

**1** Sopim**uksen osapuolet ja niiden edustajat**

1.1 Palvelun tilaaja (jäljempänä ”tilaaja”)

 sairaanhoitopiiri

1.2 Ensihoidon vastuulääkäri

1.3 Ensihoidon vastuulääkärin varahenkilö

1.4 Tilaajan yhteyshenkilö tätä sopimusta koskevissa asioissa

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.5 Palvelun tuottaja (jäljempänä ”tuottaja”)

1.6 Tuottajan yhteyshenkilö tätä sopimusta koskevissa asioissa

1.7 Tuottajan yhteyshenkilön varahenkilö tätä sopimusta koskevissa asioissa

2 Sopimuksen voimassaolo

Tämä sopimus tulee voimaan \_\_\_. päivänä kuuta 201\_ ja on voimassa:

□ määräaikaisena vuotta ja jatkuu sen jälkeen toistaiseksi voimassa olevana.

□ määräaikaisena pp.kk.vvvv asti.

□ toistaiseksi.

3 Sopimuksen irtisanominen

3.1 Sekä tilaajan että tuottajan toimesta tapahtuvaan irtisanomishetkellä toistaiseksi voimassa olevan sopimuksen irtisanomiseen sovelletaan seuraavaa irtisanomisaikaa:

□ Jos sopimus irtisanotaan elokuun loppuun mennessä, irtisanominen tulee voimaan
seuraavan kalenterivuoden lopussa.

□ Muu irtisanomisaika:

3.2 Määräaikaisena voimassa olevaa sopimusta ei voida päättää irtisanomalla.

3.3 Mikäli sopimus on ensin voimassa määräaikaisena ja jatkuu tämän jälkeen toistaiseksi voimassa olevana, irtisanomisaika alkaa kulua aikaisintaan määräajan päättymistä seuraavasta päivästä.

4 Sopimuksen purkaminen ja sopimussakko

4.1 Kumpikin sopijapuoli saa purkaa sopimuksen, jos toinen sopijapuoli on olennaisesti rikkonut sopimusvelvoitteitaan tai on ilmeistä, että olennainen sopimusrikkomus tulee tapahtumaan.

4.2 Jos rikkomus on korjattavissa, sopijapuoli voi purkaa sopimuksen vain, jos rikkomus on toistuva tai rikkomukseen syyllistynyt sopijapuoli ei ole korjannut rikkomustaan \_\_\_\_\_\_\_\_\_\_\_ kuluessa siitä, kun toinen sopijapuoli on kirjallisesti huomauttanut rikkomuksesta.

4.3 Olennaisena sopimusrikkomuksena pidetään muun muassa sitä, että rikkomus vaarantaa ensihoitopalvelun valmiuden tai tehtävien suorittamisen.

4.4 Jos sopimus tällä tavoin purkautuu, rikkonut sopijapuoli suorittaa toiselle sopijapuolelle sopimussakkoa \_\_\_\_\_\_\_\_\_\_ euroa. Tämän lisäksi sopijapuolella on oikeus vahingonkorvaukseen sopimusrikkomuksesta aiheutuneesta välittömästä vahingosta siltä osin kuin vahingon määrä ylittää sopijapuolelle maksettavan sopimussakon määrän.

5 Ambulanssit ja muut ajo- ja kulkuneuvot

5.1 Ambulanssit

|  |  |  |  |
| --- | --- | --- | --- |
| **Lukumäärä** | **Tyyppi** | **Koko** | **Muut vaatimukset** |
|  |  |  |  |

5.2 Muut ajo- ja kulkuneuvot

|  |  |  |  |
| --- | --- | --- | --- |
| **Lukumäärä** | **Tyyppi** | **Koko** | **Muut vaatimukset** |
|  |  |  |  |

6 Varusteille ja välineistölle asetettavat vaatimukset

Tuottajan varusteiden ja välineistön sekä niiden säilytyksen on täytettävä seuraavissa ohjeissa asetetut vaatimukset:

6.1 Valvontaviranomaisten antamat sitovat ohjeet

6.2 Sairaanhoitopiirin ohjeet

7 Viestijärjestelmän kustannukset

7.1 Viestijärjestelmän hankintakustannuksista vastaa

□ tilaaja

□ tuottaja

7.2 Viestijärjestelmästä aiheutuvista viranomaistoiminnan käyttökustannuksista vastaa

□ tilaaja

□ tuottaja

7.3 Muista alla erikseen mainituista viestijärjestelmän kustannuksista vastaa

□ tilaaja

□ tuottaja

8 Tarkastukset

Tilaajalla on oikeus tarkastaa sopimuksen kohteena olevaan ensihoitopalveluun liittyen:

– Sovittu palvelutaso

– Ambulanssit ja muut ajo- ja kulkuneuvot

– Asemapaikat

– Sovitut varusteet ja välineistö

– Viestijärjestelmä

– Henkilöstön koulutus/pätevyys

– Sovittu lähtövalmius

– Potilasasiakirjat sekä niiden käsittely ja arkistointi tämän sopimuksen soveltamisalalla

– Tilaajalle osoitettu laskutus

– Lääkevarasto

– Muuta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9 Valmius

Ambulanssit ja muut ajo- ja kulkuneuvot ovat säännöllisessä valmiudessa . .201\_ lähtien seuraavasti:

9.1 Välittömässä valmiudessa

|  |  |  |  |
| --- | --- | --- | --- |
|  | **Ambulanssienlukumäärä** | **Henkilöstönlukumäärä** | **Kellonaika** |
| Arkisin |  |  |  |
| Pyhäpäivien aattoina |  |  |  |
| Pyhäpäivinä |  |  |  |

|  |  |  |  |
| --- | --- | --- | --- |
|  | **Muiden ajo- jakulkuneuvojenlukumäärä** | **Henkilöstönlukumäärä** | **Kellonaika** |
| Arkisin |  |  |  |
| Pyhäpäivien aattoina |  |  |  |
| Pyhäpäivinä |  |  |  |

9.2 Valmiudessa enintään lähtövalmiusajalla

|  |  |  |  |
| --- | --- | --- | --- |
|  | **Ambulanssienlukumäärä** | **Henkilöstönlukumäärä** | **Kellonaika** |
| Arkisin |  |  |  |
| Pyhäpäivien aattoina |  |  |  |
| Pyhäpäivinä |  |  |  |

|  |  |  |  |
| --- | --- | --- | --- |
|  | **Muiden ajo- jakulkuneuvojenlukumäärä** | **Henkilöstönlukumäärä** | **Kellonaika** |
| Arkisin |  |  |  |
| Pyhäpäivien aattoina |  |  |  |
| Pyhäpäivinä |  |  |  |

9.3 Muut lähtövalmiuteen ja hälytystapaan liittyvät seikat

10 Lakisääteiseen ensihoitopalveluun sisältymättömät tehtävät

10.1 □ Sopimukseen sisältyy muita kuin lakisääteiseen ensihoitopalveluun kuuluvia
palvelutehtäviä seuraavasti:

□ Sopimukseen ei sisälly muita kuin lakisääteiseen ensihoitopalveluun kuuluvia
palvelutehtäviä

10.2 □ Sopimukseen sisältyy muita kuin lakisääteiseen ensihoitopalveluun kuuluvia
kuljetuksia seuraavasti:

□ Sopimukseen ei sisälly muita kuin lakisääteiseen ensihoitopalveluun kuuluvia kuljetuksia.

11 Korvaukset ja maksut

11.1 Tilaaja maksaa tuottajalle välittömästä ja muusta valmiudesta seuraavasti:

□ \_\_\_\_\_\_\_\_\_ €/kk

□ \_\_\_\_\_\_\_\_\_ €/vuosi

□ jokin muu peruste, mikä

11.2 Tilaaja maksaa tuottajalle muista palvelutehtävistä seuraavasti:

□ €/h

□ €/vrk

□ jokin muu peruste, mikä

□ ei korvata erikseen, sisältyy valmiuskorvaukseen

11.3 Sellaisista kuljetuksista, jotka eivät kuulu muun tahon korvattaviksi, tilaaja maksaa
tuottajalle seuraavasti:

□ €/ vuosi

□ €/ kuljetus tai muu tehtävä

□ jokin muu peruste, mikä

□ ei korvata erikseen

11.4 Tuottaja maksaa tilaajalle lääkkeistä, infuusionesteistä ja hoitotarvikkeista seuraavasti:

Lääkkeet (sis. happi) □ aiheutuneet kustannukset vuosittain
 □ aiheutuneet kustannukset kuukausittain
 □ ei korvausta

Infuusionesteet □ aiheutuneet kustannukset vuosittain

 □ aiheutuneet kustannukset kuukausittain

 □ ei korvausta

Hoitotarvikkeet □ aiheutuneet kustannukset vuosittain

 □ aiheutuneet kustannukset kuukausittain

 □ ei korvausta

12 Sopimuskauden alkaessa voimassa olevat hälytysohjeet

Sopimuksen liitteenä \_\_\_\_\_\_ päivänä \_\_\_\_\_\_\_\_\_\_ kuuta 201\_\_ annetut hälytysohjeet, jotka on
allekirjoittanut kohdassa 1.1. mainitun sairaanhoitopiirin ensihoidon
vastuulääkäri.

13 Muut sovitut seikat

# OSA II

14 Sopimuksen kohde ja yleinen sisältö

14.1 Tilaaja ja tuottaja sopivat ensihoitopalvelun tuottamisesta ja sen edellyttämästä valmiudesta sopimuksen kohdassa 1 mainitun sairaanhoitopiirin alueella hätäkeskuksen välittämiä ensihoitotehtäviä varten tässä sopimuksessa sovituin ehdoin. Muista kuin toisaalla sopimuksessa erikseen mainituista tehtävistä sovitaan kohdassa 13.

14.2 Ensihoitopalvelulla tarkoitetaan tässä sopimuksessa terveydenhuoltolain (1326/2010) 39 ja
40 §:ssä sekä lakiin liittyvässä STM:n asetuksessa ensihoitopalvelusta (340/2011, jäljempänä ensihoitoasetus) määriteltyä ensihoitopalvelua.

14.3 ”Ensihoitopalvelun yksiköllä” tai ”yksiköllä” tarkoitetaan tässä sopimuksessa vähintään kahdella (2) ensihoitoasetuksen ja tämän sopimuksen mukaiset vaatimukset täyttävällä henkilöllä miehitettyä ja tämän sopimuksen mukaisella tavalla varustettua ambulanssia.

14.4 Jos hankintaan sisältyy optio, sen käyttämisestä päättää tilaaja.

15 Palvelun laatu ja siinä esiintyvät virheet

15.1 Palvelun on koko sopimuskauden ajan vastattava sitä mitä on sovittu. Palvelun on myös vastattava palvelun sisällöstä, suorituksesta tai muista palvelun laatuun liittyvistä seikoista tilaajalle annettuja tietoja.

15.2 Palveluntuottaja tuottaa palvelut huolellisesti, harkiten ja sellaisella ammattitaidolla, mitä
voidaan kohtuudella olettaa ammattitaitoiselta ja kokeneelta palveluntuottajalta.

15.3 Jos palvelu poikkeaa edellä esitetystä, siinä on virhe.

15.4 Jos palvelussa on virhe, tilaajan tulee ilmoittaa virheestä palveluntuottajalle kohtuullisessa ajassa virheen havaitsemisesta tai siitä, kun se olisi tullut havaita.

16 Ambulanssit ja muut ajo- ja kulkuneuvot
sekä niiden varusteet ja välineistö

16.1 Tuottajalla tulee olla ensihoitopalvelun tuottamista ja muita mahdollisesti erikseen sovittuja tehtäviä varten sopimuksen kohdassa 5 määritellyt ambulanssit sekä muut ajo- ja kulkuneuvot.

16.2 Ambulanssien ja muiden ajo- ja kulkuneuvojen sekä niiden varustuksen tulee tyypiltään ja tasoltaan olla kulloinkin voimassa olevien säännösten ja määräysten mukaisia ja vastuulääkärin tai hänen kirjallisesti valtuuttamansa henkilön tarkastuksessaan hyväksymiä.

16.3 Ambulanssin varusteille ja välineistölle asetetaan kohdassa 6 tarkoitettujen ohjeiden mukaiset vaatimukset. Lääkkeille, infuusionesteille ja hoitotarvikkeille asetetaan hoitovalmiustasosta riippuvat vaatimukset. Muista kuin hoitovalmiustasoon liittyen määritellyistä lääkkeistä ja infuusionesteistä ambulanssissa on sovittava etukäteen ensihoidon vastuulääkärin kanssa.

16.4 Ensihoidon vastuulääkärillä taikka yhdellä tai useammalla hänen kirjallisesti valtuuttamallaan henkilöllä on oikeus tarkastaa ambulanssit sekä muut ajo- ja kulkuneuvot ja niiden varustukset vähintään kerran vuodessa.

17 Henkilöstö

17.1 Tuottajan ensihoitopalveluun sekä muuhun tässä sopimuksessa erikseen sovittuun toimintaan osallistuvalta ensihoidon henkilöstöltä vaaditaan vähintään kulloinkin ensihoitoasetuksessa määritelty koulutus ja/tai pätevyys. Lisävaatimuksista voidaan sopia tämän sopimuksen kohdassa 13.

17.2 Ruuhka- ja erityistilanteissa sekä muissa pakottavissa olosuhteissa voidaan kohdan 17.1 mukaisista vaatimuksista poiketa toisen henkilön osalta. Poikkeamista on pidettävä tilastoa ja tuottajan on esitettävä ne tilaajalle kolmen kuukauden välein sopimuksen voimaantulopäivästä luettuna.

17.3 Tämän sopimuksen määräykset tuottajan henkilöstöstä koskevat myös muiden työnantajien palveluksessa olevia näiden osallistuessa sopimuksessa tarkoitetun ensihoitopalvelun tuottamiseen ja mahdollisiin muihin sopimuksen mukaisten tehtävien hoitamiseen.

17.4 Tuottajan ensihoitopalveluun sekä muuhun tässä sopimuksessa erikseen sovittuun toimintaan osallistuvalla ensihoidon henkilöstöllä tulee olla ambulanssin kuljettamiseen oikeuttava voimassa oleva ajokortti ja hyvä toiminta-alueen tuntemus.

17.5 Tuottajan ensihoitopalveluun sekä muuhun tässä sopimuksessa erikseen sovittuun toimintaan osallistuvan ensihoidon henkilöstön tulee noudattaa ensihoidon vastuulääkärin tai hänen valtuuttamansa henkilön antamia ohjeita.

17.6 Sairaanhoitopiiri voi tarvittaessa vaatia valitsemansa sopimuksen mukaisten tehtävien hoitamiseen liittyvän testin suorittamista sopimuskauden aikana. Testauksen ajankohdasta, käytännön järjestelyistä ja kustannuksista on sovittava viimeistään kuukautta ennen testin toteuttamista.

17.7 Tuottaja on velvollinen varmistamaan, että tämän sopimuksen mukaisen ensihoitopalvelun tuottamiseen osallistuvalla henkilöstöllä on ensihoitoasetuksen mukaan oikeus toimia näissä tehtävissä.

18 Palvelun tilaajan vastuu

Tilaaja

18.1 vastaa siitä, että ensihoidon vastuulääkärin yhteystiedot ovat aina molempien osapuolten tiedossa.

18.2 antaa tuottajalle tiedoksi alueen palvelutasopäätöksen, sairaankuljetustaksan, hälytysohjeet, sekä ohjeet kuljetusta edellyttävien potilaiden hoitoon ohjauksesta ja ohjeet niitä tilanteita varten, joissa potilas ei tarvitse kuljetusta (potilasohjausohjeet), sekä vastaa näiden antamiensa asiakirjojen ajanmukaisuudesta ja oikeellisuudesta.

18.3 toimittaa tuottajalle sopimuksen mukaisten tehtävien edellyttämät viranomaisten määräykset.

18.4 toimittaa tuottajalle ensihoitoa koskevat tämän sopimuksen kohdassa 6 tarkoitetut ohjeet.

18.5 on velvollinen osallistumaan tässä sopimuksessa mainitun toiminnan kehittämiseen, seurantaan ja valvontaan.

18.6 on velvollinen suorittamaan tuottajalle tämän sopimuksen mukaiset korvaukset ja maksut.

18.7 on velvollinen myötävaikuttamaan sopimuksen muuttamiseen, kun siihen on tässä sopimuksessa tarkoitetut edellytykset.

18.8 on velvollinen ilmoittamaan tuottajalle havaitsemistaan äkillisistä valmiustasoon vaikuttavista olosuhteiden muutoksista ja toiminta-alueella muuttuvista riskeistä, kuten yleisötapahtumista.

18.9 vastaa sopimuksen perusteella tuottajalle aiheuttamastaan vahingosta ja on velvollinen ilmoittamaan tällaisista vahingoista tuottajalle. Sen lisäksi, mitä kohdassa 4.4. on sovittu, tuottajalla on oikeus vahingonkorvaukseen myös muusta tilaajan aiheuttamasta välittömästä vahingosta sekä oikeus vahingonkorvaukseen sellaisesta välillisestä vahingosta, jonka tilaaja on aiheuttanut tahallisesti tai törkeällä tuottamuksellaan.

18.10 huolehtii muista tässä sopimuksessa sovituista velvoitteista ja tehtävistä.

19 Palvelun tuottajan vastuu

Tuottaja

19.1 vastaa ensihoitopalvelun tuottamisessa käytettävän ambulanssin ja muun ajo- tai kulkuneuvon sekä sen varustuksen ja viestijärjestelmänsä toimivuudesta ja toimintakunnosta.

19.2 vastaa sovittua valmiutta ja tasoa varten tarpeellisen henkilöstön palkkaamisesta sekä vastaa tästä aiheutuvista työnantajan velvollisuuksista palveluksessaan olevan henkilöstön osalta.

19.3 huolehtii sovitun ensihoitopalvelun tuottamisesta ja muista mahdollisesti sovituista tehtävistä ja ensihoidon vastuulääkärin ohjeiden noudattamisesta.

19.4 on velvollinen antamaan sairaanhoitopiirille tämän sopimuksen toteuttamiseksi tarpeellisia sekä viranomaisten toimivaltansa rajoissa vaatimia tilasto- ja muita tietoja suorittamistaan tämän sopimuksen piiriin kuuluvista tehtävistä.

19.5 ei voi ilman sairaanhoitopiirin lupaa tehdä sopimuksia tässä sopimuksessa tarkoitettujen ajoneuvojen käytöstä muiden palvelun ostajien kanssa ajoneuvoille määriteltynä valmiusaikana.

19.6 on velvollinen yhteistoiminnassa tilaajan kanssa osallistumaan tässä sopimuksessa mainitun toiminnan kehittämiseen, seurantaan ja valvontaan.

19.7 huolehtii siitä, että sillä on tämän sopimuksen mukaisia tehtäviä varten lain edellyttämät voimassa olevat luvat ja lakisääteiset vakuutukset. Muista vakuutuksista sovitaan tarvittaessa erikseen kohdassa 13.

19.8 on velvollinen pitämään hätäkeskuksen ajan tasalla hoidon ja kuljetuksen eri vaiheista.

19.9 on velvollinen toimipaikka- ja täydennyskoulutuksen järjestämiseen myöhemmin kohdassa 27 kuvatulla tavalla.

19.10 on velvollinen sopimussuhteen päättyessä luovuttamaan sopimuksen mukaisessa toiminnassa syntyneet potilasasiakirjat korvauksetta sairaanhoitopiirille sellaisessa muodossa, että ne voidaan liittää arkistoon.

19.11 vastaa sopimuksen perusteella tilaajalle aiheuttamastaan vahingosta ja on velvollinen ilmoittamaan tällaisista vahingoista tilaajalle. Sen lisäksi, mitä kohdassa 4.4. on sovittu, tilaajalla on oikeus vahingonkorvaukseen myös muusta tuottajan aiheuttamasta välittömästä vahingosta sekä oikeus vahingonkorvaukseen sellaisesta välillisestä vahingosta, jonka tuottaja on aiheuttanut tahallisesti tai törkeällä tuottamuksellaan.

19.12 on velvollinen ilmoittamaan havaitsemistaan äkillisistä valmiustasoon vaikuttavista olosuhteiden muutoksista ja toiminta-alueella muuttuvista riskeistä, kuten yleisötapahtumista jne. sairaanhoitopiirin ohjeistamalle tai ilmoittamalle taholle.

19.13 huolehtii muista tässä sopimuksessa sovituista velvoitteista ja tehtävistä.

20 Ensihoitovalmius

20.1 Ensihoitovalmius määräytyy sairaanhoitopiirin palvelutasopäätöksen ja tämän sopimuksen mukaisesti. Jos palvelutasopäätöstä muutetaan niin, että sen muutokset vaikuttavat tähän sopimukseen, asiasta neuvotellaan tilaajan ja tuottajan kesken kohdan 28 mukaisesti.

20.2 Lähtövalmiusajalla tarkoitetaan sitä aikaa, joka kuluu hälytystehtävän vastaanottamisesta yksikön lähtemiseen. Valmius voidaan sopia erikseen välittömän valmiuden ja erikseen sovitun lähtövalmiusajan osalta. Samoin voidaan sopia erikseen lähtövalmiudesta arkipäivinä, pyhäpäivän aattoina ja pyhäpäivinä.

20.3 Pyhäpäivinä pidetään sunnuntaita, kirkollista juhlapäivää, itsenäisyyspäivää ja vapunpäivää. Pyhäpäivän aattoina pidetään lauantaita, juhannusaattoa ja jouluaattoa. Päivä alkaa ja päättyy kalenterivuorokauden vaihtuessa.

20.4 Välitön lähtövalmius tarkoittaa, että yksikkö on välittömässä valmiudessa toimintavalmiina ja henkilöstö on yksikön läheisyydessä. Muussa valmiudessa yksikkö on sellaisessa valmiudessa, että liikkeellelähtö sovitulla henkilöstöllä kyetään suorittamaan sovitun lähtövalmiusajan kuluessa hälytyksen vastaanottamisesta.

20.5 Yksikön asemapaikasta sovitaan ottaen huomioon sovittu valmius ja potilaiden tavoitettavuus. Poikkeuksista asemapaikan osalta sovitaan erikseen.

20.6 Lähtövalmiutta ja yksikköjen lukumäärää voidaan tilapäisesti muuttaa erikseen sovitulla tavalla. Samalla sovitaan siitä, miten tuottajalle mahdollisesti aiheutuvat lisäkustannukset korvataan.

21 Viestijärjestelmä

21.1 Palvelun tuottaja huolehtii hätäkeskuksen välittämien tehtävien vastaanottamisesta. Sama koskee ensihoitokeskuksen välittämiä tehtäviä, mikäli ne sisältyvät tilaajan ja tuottajan väliseen sopimukseen.

21.2 Palvelun tuottaja huolehtii käytössään olevien viestilaitteiden toimivuudesta siten, että yhteys hätäkeskuksen ja sopimuksen mukaisten ensihoitopalvelun yksiköiden välillä on aina olemassa ja toimii asianmukaisesti.

21.3 Sopimuksen päättyessä palvelun tilaajan omistamat laitteet palautetaan palvelun tilaajalle.

21.4 Vaaranvastuu tilaajan tämän sopimuksen mukaisia tehtäviä varten tuottajan käyttöön luovuttamista laitteista siirtyy tuottajalle kun laitteet on luovutettu. Tämä vastuu on tuottajalla, kunnes sopimus on päättynyt ja laitteet ovat palautuneet tilaajan hallintaan. Jos laitteet tai niiden osat vahingoittuvat korjauskelvottomiksi, tuhoutuvat tai muuten menetetään, tuottajan on viipymättä ilmoitettava tapahtuneesta tilaajalle. Laitteiden vahingoittuminen, tuhoutuminen tai menettäminen ei vapauta tuottajaa sopimuksen mukaisten velvoitteiden suorittamisesta.

22 Tehtävien suoritus

22.1 Ensihoitotehtävät ovat ensisijaisia suhteessa muihin palvelutehtäviin ja muihin mahdollisiin sopimuksessa erikseen sovittuihin tehtäviin.

22.2 Tilaajan tulee antaa tuottajalle ohjeet potilaiden kuljetuksesta hoidon tarpeen arvioinnin ja hoidon porrastuksen perusteella siitä, minne potilaat kuljetetaan.

22.3 Palvelun tuottaja suorittaa hätäkeskuksen välittämät tehtävät hätäkeskuksen suorittaman riskin arvion mukaan. Ensihoitokeskuksen välittämät tehtävät suoritetaan erikseen sovittujen ohjeitten mukaan, mikäli tällaiset tehtävät kuuluvat sopimuksen piiriin.

22.4 Tarvittaessa tehtäviin voidaan käyttää palvelun tuottajan muita yksiköitä sopimuksessa mainittujen lisäksi, milloin se on valmiuden ylläpidon kannalta perusteltua.

22.5 Tuottaja vastaa siitä, että sen palveluksessa oleva tämän sopimuksen mukaisen ensihoitopalvelun tuottamiseen osallistuva henkilöstö noudattaa annettuja ohjeita ja laatii jokaisesta tehtävästä ensihoitokertomuksen Kelan SV 210- tai sairaanhoitopiirin määräämälle muulle vastaavalle lomakkeelle tai sähköiseen ensihoitokertomukseen.

23 Korvauksissa ja maksuissa noudatettava menettely

23.1 Tilaaja maksaa tuottajalle valmiudesta ja muusta erikseen sovitusta tämän sopimuksen mukaiset korvaukset.

23.2 Valmiutta voidaan tilapäisesti lisätä olosuhteiden niin vaatiessa. Tästä johtuvista kustannuksista ja niiden korvaamisesta neuvotellaan etukäteen erikseen tilaajan ja tuottajan kesken.

23.3 Hinta ei sisällä arvonlisäveroa. Tuottaja ei saa periä laskutuslisiä. Tuottaja laskuttaa arvonlisäveron voimassa olevien säädösten ja määräysten mukaisesti.

23.4 Tilaajan maksettavaksi lainsäädännön mukaan tai muulla perusteella jäävistä ja tilaajan ostamista kuljetuksista aiheutuvat kustannukset maksetaan tuottajalle laskutuksen mukaan kuukausittain.

23.5 Mikäli muuta ei ole sovittu, tilaajan vastuulle tämän sopimuksen mukaan kuuluvista tehtävistä ja muista tilaajan toimeksiannosta suoritetuista tehtävistä suoritetaan enintään kulloinkin voimassa olevan sairaankuljetustaksan mukaiset maksut.

23.6 Ellei toisin ole sovittu, lasku erääntyy maksettavaksi kahdenkymmenenyhden (21) päivän kuluttua hyväksyttävän laskun saapumisesta.

23.7 Jos tilaaja ei maksa laskua viimeistään eräpäivänä, palveluntuottajalla on oikeus periä viivästyskorkoa korkolain perusteella sekä kohtuulliset perintäkulut.

23.8 Ensihoitopalvelun yksiköissä tarvittavat lääkkeet, infuusionesteet ja hoitotarvikkeet luovutetaan palvelun tuottajalle siten kuin sopimuksen kohdassa 11.4. on sovittu. Mikäli niiden luovutuksesta on sovittu suoritettavaksi aiheutuneiden kustannusten mukainen korvaus, kustannusten korvauksessa menetellään samoin kuin tilaajan tuottajalle suorittamien maksujen ja korvausten osalta on sovittu.

24 Sopimuksen valvonta

24.1 Tilaaja valvoo tämän sopimuksen noudattamista ja valvontatehtävässään sillä on oikeus ja velvollisuus suorittaa kohdan 8 mukaiset tarkastukset.

24.2 Tämän sopimuksen mukaisessa toiminnassa syntyvien asiakirjojen julkisuuteen ja sopimuksen mukaiseen toimintaan liittyvään henkilötietojen käsittelyyn sovelletaan kulloinkin voimassa olevaa lainsäädäntöä.

24.3 Tilaaja ja tuottaja huolehtivat omalta osaltaan salassa pidettävien ja arkaluonteisten tietojen suojaamisesta sivullisilta sekä vastaavat siitä, että sopimuksen mukaisten tehtävien hoitamiseen osallistuva henkilöstö on tietoinen lakiin perustuvasta salassapitovelvollisuudestaan sekä henkilötietojen käsittelyyn liittyvistä velvoitteista.

25 Ensihoitopalvelun vastuulääkäri ja sopimuksen yhteyshenkilöt

25.1 Kumpikin sopijapuoli nimeää yhteyshenkilön, jonka tehtävänä on seurata ja valvoa sopimuksen toteutumista ja tiedottaa sopimuksen toteutumiseen liittyvistä asioista. Ellei toisin ole sovittu, yhteyshenkilöllä ei ole oikeutta muuttaa sopimusta.

25.2 Tilaaja ilmoittaa tuottajalle kulloisenkin ensihoidon vastuulääkärin. Tilaaja ilmoittaa myös sopimusasioista tämän sopimuksen osalta vastaavan henkilön yhteystiedot.

25.3 Tuottaja ilmoittaa tilaajalle vastaavan johtajan tai liikenteestä vastaavan yhteystiedot ja sopimusasioista tämän sopimuksen osalta vastaavan henkilön yhteystiedot.

25.4 Edellä kohdissa 25.1–25.3. tarkoitettujen henkilöiden vaihtumisesta on ilmoitettava toisen sopijapuolen yhteyshenkilölle kirjallisesti.

26 Hälytysohjeet

26.1 Tilaaja antaa hätäkeskukselle hälytysohjeet. Hälytysohjeet annetaan viipymättä tiedoksi tuottajalle.

26.2 Tuottajalle hälytysohjeiden muutoksista aiheutuvista lisäkustannuksista tai vähennyksistä ja niiden korvaamisesta tai hyvittämisestä sovitaan kohdan 28 mukaisesti.

27 Toimipaikka- ja täydennyskoulutus

27.1 Tuottajalla on velvollisuus henkilöstönsä perehdytykseen sekä lakisääteisen täydennyskoulutuksen järjestämiseen.

27.2 Tuottaja on velvollinen määräämään henkilöstönsä tässä sopimuksessa tarkoitettuun toimintaan liittyvään koulutukseen, kuten esimerkiksi suuronnettomuusharjoituksiin. Palvelun tuottajalle koulutuksen aiheuttamien lisäkustannusten korvaamisesta sovitaan kohdassa 13.

28 Neuvotteluvelvollisuus

28.1 Lainsäädännön, ohjeiden ja järjestelmien muutoksista, ajoneuvo- ja kalustonormistojen vaatimista muutoksista sekä muista syistä johtuvista kustannusten muutoksista ja näiden palvelun tuottajalle aiheuttamien lisäkustannusten korvaamisesta sopimuskauden aikana on neuvoteltava erikseen sopijapuolen niin kirjallisesti vaatiessa.

28.2 Kohdassa 28.1. tarkoitetut neuvottelut on aloitettava viimeistään kuukauden kuluttua siitä, kun sopijapuoli on esittänyt kirjallisen vaatimuksen neuvotteluiden käynnistämisestä.

28.3 Sopijapuolella on oikeus vaatia kohdassa 28.1. tarkoitettuja neuvotteluita korkeintaan kaksi kertaa kalenterivuodessa.

29 Sopimuksen muuttaminen ja siirtäminen

29.1 Tämän sopimuksen muutokset tulee tehdä kirjallisesti.

29.2 Sopimuksen muuttaminen edellyttää molempien sopijapuolten suostumusta.

29.3 Sopimus voidaan siirtää kolmannelle osapuolelle molempien sopijapuolten suostumuksella.

30 Sopimusta koskevien erimielisyyksien ratkaiseminen

30.1 Tähän sopimukseen liittyvät erimielisyydet pyritään ensisijaisesti ratkaisemaan sopijapuolten välisin neuvotteluin. Näistä neuvotteluista on soveltuvin osin voimassa, mitä kohdissa 28.2.–28.3 on sovittu.

30.2 Mikäli erimielisyyksiä ei pystytä ratkaisemaan neuvottelemalla, sopijapuolella on oikeus panna asia vireille riita-asiana vastaajan kotipaikan käräjäoikeudessa.

31 Asiakirjojen pätevyysjärjestys

Sopimusasiakirjat täydentävät toisiaan. Jos sopimusasiakirjat ovat keskenään ristiriidassa, noudatetaan niitä seuraavassa keskinäisessä pätevyysjärjestyksessä, ellei toisin ole sovittu:

1 Sopimus

2. Tarjouspyyntö

3. Tarjous

32 Sopijapuolten allekirjoitukset

Tätä sopimusta on laadittu kaksi keskenään yhtäpitävää allekirjoitettua kappaletta,
yksi kummallekin sopijapuolelle.

Paikka ja aika:

 \_\_\_\_.\_\_\_\_.201\_\_

Allekirjoitukset:

TILAAJA TUOTTAJA

 \_\_\_\_

Nimen selvennys Nimen selvennys

virka-asema tehtävänimike